Łe Highlands Scozzéxe łe xe ła rejon montagnera de ła Scozia, tacada a nord e a òvest de l'Highland Boundary Fault, inte ła banda pi setentrional de ła Gran Bretagna. Łe xe comuneménte descrite cofà una de ła pi bełe rejon d'Eoropa. Ł'òrea ła xe pa'l pi scarsaménte popołada, dominada da numaróxe caéne montagnere. Anca se ła fa part de ła Gran Bretagna, che ła xe tanto densaménta popołada, ła densità mèdia de ła popołasion inte łe Highlands e inte łe ìxołe scozzéxe ła xe inferior e qûeła de Svezia o Norveja. Intra i séntri abitai el pi inportante el xe Inverness. L'àrea aministrativa de 'Highlands' ła ciapa pi o manco el 40% de ła rejon; la banda che ła resta ła xe divixa intra łe àree aministrative de Aberdeenshire, Angus, Argyll e Bute, Moray, Perth e Kinross e Stirling. Sebén che l'ìxoła de Arran ła apartegna aministrativaménte a l'Ayrshire setentrional, ła só rejon setentrional ła vien xeneralménte tacada inte łe Highlands.